钦定古今图书集成/明伦汇编/氏族典/第493卷 > 《凌迪知万姓统谱》 > 孟兆祥
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟兆祥

按《明外史孟兆祥传》：“兆祥，字允吉，交河人。天启二年
擢第，除大理评事。崇祯初，迁吏部稽勋主事，历文选
员外郎，进考功郎中。忤要人意，贬行人司副，历进通
政使。十七年，拜刑部右侍郎。贼薄都城，诏大臣登陴
分守。时城守中官为政，士卒咸无固志。未几，城陷，兆
祥还邸自经。子章明，字纲宜，甫成进士，亦投缳死。兆”
祥妻吕、章明妻王，同日并缢死。福王时，赠兆祥谥“忠
贞”，章明谥“节愍。”